open-index/open-wikipedia-markdown huggingface dataset:
Ryhmän 12 alkuaine

**Ryhmän 12 alkuaineilla** eli *sinkkiryhmän* metalleilla tarkoitetaan alkuainetta, joka kuuluu jaksollisen järjestelmän kahdenteentoista ryhmään. Ryhmän 12 alku­aineita ovat sinkki, kadmium, elohopea ja kopernikium. 

Kuten kaikilla muillakin ryhmillä, ryhmän 12 alkuaineille on yhteistä samanlainen uloimman  elektroni­kuoren rakenne, minkä takia ryhmän jäsenillä on joitakin samankaltaisia ominaisuuksia. Vaikka ne kuuluvat jaksollisen järjestelmän *d*-lohkoon, niitä ei yleensä lueta siirtymämetallien joukkoon, koska niillä toiseksi uloimman elektronikuoren kaikki *d*-orbitaalit ovat täysiä.

Elohopea on ollut tunnettu jo vanhalla ajalla. Myös eräät sinkkiä sisältävät metalliseokset kuten messinki ovat olleet tunnettuja jo varhain, mutta sinkki sellaisenaan tultiin tuntemaan vasta 1200-luvulla, ensin Intiassa.. Kadmiumin löysi Friedrich Strohmeyer vuonna 1817. Kopernikium on vasta 1990-luvulla keino­tekoisesti valmistettu lyhytikäinen radioaktiivinen alkuaine, joka kuuluu transuraanien ryhmään. 

## Ominaisuuksia
Samoin kuin maa-alkalimetalleilla, on myös ryhmän 12 alku­aineilla kaksi elektronia uloimmalla elektroni­kuorellaan. Niillä on kuitenkin myös toiseksi uloimman elektronikuoren kaikki *d*-orbitaalit täysiä, mutta niissä olevat elektronit ovat niin vahvasti sidoksissa atomeihin, etteivät ne osallistu metallisidoksen muodostamiseen. Tämän vuoksi sidos jääkin näissä metalleissa heikoksi, mikä ilmenee niiden alhaisina sulamispisteinä.  Elohopean sulamispiste onkin kaikista metalleista alhaisin, −39 °C, ja se on ainoa tavallisissa lämpötiloissa nestemäinen metalli.

Yhdisteissä sinkki ja kadmium esiintyvät aina, elohopeakin tavallisimmin hapetusluvulla +II. Elohopealla esiintyy kuitenkin myös hapetusluku +I ionissa Hg22+, esimerkiksi elohopea(I)kloridissa eli kalomelissa Hg2Cl2.

Sinkki on ihmiselle tarpeellinen hivenaine. Kadmium ja elohopea sen sijaan ovat pieninäkin määrinä myrkyllisiä raskasmetalleja ja samalla vaarallisia ympäristömyrkkyjä.

## Katso myös
* Ryhmän 11 alkuaine
* Ryhmän 13 alkuaine

## Lähteet
Minä soitan sinulle illalla

**Minä soitan sinulle illalla** on Armand Lohikosken ohjaama suomalainen mustavalkoelokuva vuodelta 1954. Elokuva sai alkunsa menestysiskelmästä ”Minä soitan sulle illalla”. Romanttisessa komediassa Järviö Oy:n tehtaan johtaja Risto J. on äitinsä talutusnuorassa mutta nousee kapinaan. 

## Näyttelijät

## Vastaanotto
*Tv-maailman* kriitikon mukaan elokuva on yritys olla parempi kuin aikakauden rillumarei-elokuvat, mutta sotkeutuu kuitenkin samoihin ongelmiin.

## Lähteet
Fanipoju ja Sum Sum

**Fanipoju ja Sum Sum** (engl. Fanboy & Chum Chum) on yhdysvaltalainen animaatiosarja, jota esitetään Nickelodeon-kanavalla. Sarja kertoo kahdesta kouluikäisestä scifin ja fantasian "superfanista", joiden elämä on täynnä seikkailuja ja vahinkoja. 

## Hahmot
### Päähahmot
* **Fanipoju (Fanboy)**: Sarjan nimikkohahmo, jolla on yllään violetti maski, käsineet ja vihreä supersankaripuku.
* **Sum Sum (Chum Chum)**: Toinen nimikkohahmo ja Fanboyn paras ystävä, joka innostuu spontaanisti uusista asioista.
* **Kalle (Kyle)**: Velhoakatemiassa opiskellut velhopoika, joka osaa useita loitsuja. Hän inhoaa Fanboyta eniten ja on luonteeltaan ylpeä.
* **Lasse (Lenny)**: Frost-Martin myyjä, joka pitää elämäänsä tylsänä ja itseään surkeana.

### Sivuhenkilöt
* **Make (Boog)**: Toinen Frost-Martin myyjä, joka kuitenkin pelaa vain koko ajan Chimp Chomp -peliä eikä tee töitä.
* **Ossi (The Oz)**: Sarjakuvia rakastava sarjakuvakaupan myyjä. Hän on Fanboyn ja Chum Chumin ystävä ja heidän mielestään ihmishistorian suurin kaikkitietäjä.
* **Herra Muffini (Mr. Mufflin)**: Fanboyn ja Chum Chumin luokan opettaja.
* **Jo (Yo)**: Tyttö, joka pitää virtuaalilemmikeistä ja haluaisi Chum Chumin itselleen tämän söpöyden vuoksi.
* **Man-Arctica**: Supersankari, jolla on voima jäädyttää ja josta kaikki pitävät. Fanboy ja Chum Chum ovat hänen suurimmat ihailijansa.

## Lähteet
Nokia X1-01

**Nokia X1-01** on toukokuussa 2011 julkaistu matkapuhelinvalmistaja Nokian valmistama kahdella SIM-korttipaikalla varustettu matkapuhelin, joka tuli myyntiin kesäkuussa 2011, ja joka käyttää Series 30-käyttöjärjestelmää. X1-01:een saa omat asetukset viidelle eri SIM-kortille.

## Ääniominaisuudet
X1-01:ssä on 106 phonin (äänenvoimakkuuden mittayksikkö) kaiutin. Se on Nokian voimakkain ja kirkasäänisin kaiutin.

## Värivaihtoehdot
Nokia X1-01:ä saa seuraavissa väreissä: punainen, tummanharmaa, merensininen, oranssi sekä valkoinen.

## Markkinointi
Nokia X1-01:n hintaluokka on n. 33-45 euroa. Sitä ei myydä Suomessa toistaiseksi.

## Lähteet
*Nokia X1-01 - GSMArena 
*Nokia X1-01 - mobiiliblogi.com 
*Nokia X1-01 - Nokia Europe 

## Aiheesta muualla
*X1-01 - Nokia Ääni
1801 Titicaca

**1801 Titicaca** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi M. Itzigsohn vuonna 1952. Pikkuplaneetan nimi tuulee Andien vuoristossa Perun ja Bolivian rajalla sijaitsevan Titicaca-järven mukaan. Ennen nimeämistään asteroidi tunnettiin tunnuksella **1952 SP1**. Titicacan läpimitta on noin 23 kilometriä ja pyörähdysaika eli vuorokauden pituus sen pinnalla on noin 3,21 tuntia. 

## Lähteet
*JPL Small-Body Database Browser: 1801 Titicaca (1952 SP1) 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Kansainvälinen maailman alkuperäiskansojen päivä

**Kansainvälinen maailman alkuperäiskansojen päivä** on kansainvälinen vuosipäivä, jota vietetään 9. elokuuta. Yhdistyneiden kansakuntien yleiskokous sopi asiasta 23. joulukuuta 1994, päätöslauselmalla 49/214. Päivä valittiin, koska 9. elokuuta 1982 kokoontui ensimmäinen alkuperäiskansoja käsittelevä työryhmä YK:n ihmisoikeustoimikunnassa. Päivänä muistetaan maailman monikulttuurisuutta, alku­peräiskansojen kulttuureja, ansioita ja saavutuksia. Päivä julistettiin, koska maailman monikulttuurisuuden tunnustamiseen on vielä pitkä tie, sillä kaikkia alkuperäiskansoja ei kohdella tasa-arvoisesti eikä heidän saavutuksiaan ympäristönsuojelussa tunnusteta tai ihmisoikeuksiaan kunnioita. Suomessa päivä on yksi saamelaisten yhdestätoista virallisesta liputuspäivästä.

## Historia

Kansainvälinen maailman alkuperäiskansojen päivän vietosta sopi YK:n yleiskokous joulukuussa 1994. Tarkoituksena oli samalla juhlistaa ensimmäistä Kansainvälistä maailman alkuperäiskansojen vuosikymmentä (The First International Decade of the World's Indigenous People) 1995–2004. Vuonna 2004 YK:n yleiskokous julisti toisen Kansainvälisen maailman alkuperäiskansojen vuosikymmenen (The Second International Decade of the World's Indigenous People) 2005–2015, jonka teemana oli "Toiminnan ja itsekunnioituksen vuosikymmen" (“A Decade for Action and Dignity”) YK:n jäsenmaita rohkaistaan osallistumaan päivän viettoon ja levittämään YK:n viestiä maailman monimuotoisista alkuperäiskulttuureista erityisesti kouluissa 

## Symboli
Bangladeshilaisiin chakmoihin kuuluvan nuoren Rebang Dewanin maalaus valittiin  symboliksi, ja kuvaa on käytetty myös alkuperäiskansojen päivän yhteydessä. Kuvassa on kaksi lehtevää tähkää, jotka suojelevat Maata. Maapalloa vasten on kädenpuristus ja taustalla maisema.

## Lähteet

## Aiheesta muualla
*International Day of the World's Indigenous People YK:n sivuilla
*International Day 2011 – Vuoden 2011 kansainväliset teemat ja aktiviteetit
*http://www.ykliitto.fi/tapahtuma/kansainvalinen_maailman_alkuperaiskansojen_paiva– Suomen YK-liito 
*http://www.siida.fi/sisalto/8-vuodenaikaa/saamelaisten-liputuspaivat-yk-n-alkuperaiskansojen-paiva – Saamelaiskulttuurin sivusto
Primera Divisiónin kausi 2011–2012

**Primera Divisiónin kausi 2011–2012** oli Espanjan jalkapallon pääsarjan Primera Divisiónin 81. kausi. Kausi alkoi 27. elokuuta 2011 ja päättyi 13. toukokuuta 2012. Hallitsevana mestarina kauteen lähti Barcelona, joka voitti edelliskaudella historiansa kolmannen peräkkäisen, ja kaikkiaan 21:nnen pääsarjamestaruuden. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Deportivon, Hérculesin ja Almerían tilalle nousivat Betis, Rayo Vallecano ja Granada. Real Madrid varmisti mestaruutensa voittamalla Athletic Bilbaon 2. toukokuuta.

## Kauden tapahtumia

11. elokuuta 2011 Espanjan pelaajayhdistys ilmoitti maan kahden ylimmän sarjatason pelaajien menevän lakkoon kahden ensimmäisen liigaviikonlopun ajaksi. Kauden oli määrä alkaa 20. elokuuta, mutta pelaajayhdistys ja seurat pääsivät yhteisymmärrykseen vasta 25. elokuuta, joten pääsarja käynnistyi 27. elokuuta.

## Seurojen tiedot
### Paikkakunnat ja stadionit

### Seurajohto ja päävalmentaja

### Valmentajavaihdokset

## Sarjataulukko

*Päivitetty: 13. toukokuuta 2012

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. keskenäisten otteluiden pisteet; 3. keskenäisten otteluiden maaliero; 4. keskenäisten otteluiden tehdyt maalit; 5. maaliero; 6. tehdyt maalit

## Tulokset

*Päivitetty: 13. toukokuuta 2012 

Kotijoukkue vasemmalla, vierasjoukkue ylhäällä.

## Tilastot
### Pichichi-palkinto

*Päivitetty: 14. toukokuuta 2012 

### Zamora-palkinto

*Päivitetty: 14. toukokuuta 2012 

## Lähteet

## Aiheesta muualla
* La Ligan virallinen sivusto
Kiteen Meijerinranta

**Meijerinranta** on Kiteellä sijaitseva vanhan meijerin alue. Alue sijaitsee keskustan läheisyydessä, Kiteenjärven rannalla.

## Historia

Kiteen Osuusmeijeri perustettiin vuonna 1906. Perustamisen puuhamiehinä toimivat muun muassa Akseli Brander, joka aloitti hallituksen puheenjohtajana sekä Evald Winter, joka johti meijerin rakennusöitä. Toiminta aloitettiin rakennustöiden jälkeen vuonna 1908. Meijeri toimi kerman vastaanottajana, ja alueella toimi myös oma mylly. Pari vuotta myöhemmin, vuonna 1910, toimintaa laajennettiin omalla sahalaitoksella.

Vuosisadan alkupuolella Meijerin toiminta kasvoi ja se oli kannattavaa. Johto oli alusta lähtien osaavaa ja ammattitaitoista, ja koneet olivat nykyaikaisia. Meijeri antoi työtä useille kiteeläisille nuorille, ja työpaikkoja oli monenlaisia. Energiaa tuottamaan ostettiin oma höyrykone. Toiminnan laajentuessa energiantarve kasvoi, ja 1940-luvun alkupuolella Meijerille rakennettiin uusi konehuone, jonne hankittiin aikaisempaa paljon tehokkaampi höyrykone.

Toisen maailmansodan jälkeen meijerin alueelle rakennettiin uusi, kivirakenteinen myllyrakennus, ja meijeri sai luvan myydä sahatavaraa ulkomaille. Sahatavaran tuotannon huippuvuosi oli 1951. Kivimeijerin myllytiloihin perustettiin pesula, jolle oli vielä 1950-luvun vaihteessa paljon kysyntää. Vuosien kuluessa palvelun tarve pieneni ja pesulatoiminnasta luovuttiin.

1960-luvun alussa kiteeläiset maidontuottajat päättivät yhdistyä Joensuun Osuusmeijeriin, kiteeläinen maito ryhdyttiin kuljettamaan Joensuuhun ja meijerin toiminta Kiteellä loppui. Saha vuokrattiin yksityiselle toimijalle, mutta uusia investointeja ei enää tehty. Meijerinrannan sahauslaitos lopetti toimintansa 1970-luvun alussa. Mylly jatkoi toimintaansa 1990-luvun alkuun saakka.

## Nykytilanne
Tällä hetkellä Meijerinrannan alueen omistaa Kiteen kaupunki. Toiveena on, että Meijerinranta saadaan uudelleen käyttöön. Tulevaisuutta suunnitellaan Meijerinrannan yritys- ja kulttuurikeskus -hankkeessa, joka kartoittaa esimerkiksi yrittäjiä, jotka olisivat kiinnostuneita toimimaan Meijerinrannassa. Tavoite on myös kunnostaa Meijerinrannan vanhat rakennukset.

## Aiheesta muualla
http://www.kitee.fi/Resource.phx/sivut/sivut-kitee/hallinto/meijerinranta.htx
1991 Darwin

**1991 Darwin** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. U. Cesco ja A. R. Klemola vuonna 1967. Pikkuplaneetta sai nimensä luonnontieteilijä Charles Darwinin mukaan. Ennen nimeämistään tämä asteroidi tunnettiin tunnuksella **1967 JL**. Koska Darwinin absoluuttinen magnitudi (H) on 12,9, sen läpimitta on todennäköisesti välillä 7–15 kilometriä. 

## Katso myös
*656 Beagle

## Lähteet
*JPL Small-Body Database Browser: 1991 Darwin (1967 JL) 
* 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 
*Numbered minor planets
Edvard Jonas Wilhelm af Brunér

**Edvard Jonas Wilhelm af Brunér** (30. lokakuuta 1816 Porvoo – 1. syyskuuta 1871 Helsinki) oli suomalainen Helsingin yliopiston Rooman kirjallisuuden professori.

## Henkilöhistoria
Af Brunérin vanhemmat olivat laamanni Jonas af Brunér ja Sara Kristina Franzén.  Af Brunér oli naimisissa vuodesta 1856 Augusta Helena Wilhelmina Nymanderin kanssa. Hän pääsi ylioppilaaksi 1832 ja valmistui filosofian kandidaatiksi ja maisteriksi 1836, lisensiaatiksi 1846 ja tohtoriksi 1847. Af Brunér oli Helsingin yliopiston Rooman kirjallisuuden dosentti 1840–1848 ja Helsingin yliopiston kirjaston amanuenssi 1840–1848. Hän toimi kreikan ja rooman kirjallisuuden apulaisena 1848–1850, kaunopuheisuuden ja runouden vt. professorina 1847–1850 ja professorina 1851–1853 sekä roomalaisen kirjallisuuden professorina 1853–1871. Af Brunér oli historiallis–filosofisen tiedekunnan promoottori 1860 ja osaston dekaani 1867–1868 sekä Uusmaalaisen osakunnan inspehtori 1868–1871. Hän sai kanslianeuvoksen arvon 1868. Af Brunér oli Suomen Tiedeseuran puheenjohtaja 1861–1862. Hän osallistui aatelissäädyssä valtiopäiville 1863–1864.

## Teoksia
* *De gerundio adjectivo sermonis latini commentatio*.   Helsingfors 1842
* *De penatibus Laviniensibus ac Jove indigete*.     Helsingfors 1848
* *Latisk gramatik för skolor och gymnasier*.  Helsingfors 1853  
* *Latinsk elementargrammatik*.   1855, 3. painos 1884
* *De ordine et temporibus carminum C. Valerii Catulli*.  1861
* *Quæstionæs Terentianæ*.   1868

## Lähteet
* 
* Helsingin yliopiston opettaja– ja virkamiesmatrikkeli 1640–1917, osa A–G

### Viitteet
1618 Dawn

**1618 Dawn** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. L. Johnson vuonna 1948 Johannesburgissa. Pikkuplaneetta sai nimensä löytäjänsä lapsenlapsen mukaan. Ennen nimeämistään tämä asteroidi tunnettiin tunnuksella **1948 NF**. Dawnin läpimitta on noin 20 kilometriä ja se kuuluu spektriluokkaan S. Dawnin pyörähdysaika eli vuorokauden pituus sen pinnalla on noin 43,19 tuntia.

## Lähteet
*JPL Small-Body Database Browser: 1618 Dawn (1948 NF) 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Luettelo Etelä-Pohjanmaan urheiluseuroista

Tämä on luettelo Etelä-Pohjanmaan urheiluseuroista.

## Yleisseurat

Suluissa seuran perustamisvuosi

* Alahärmän Kisa, (1917)
* Alajärven Ankkurit, (1944)
* Alavuden Urheilijat, (1932)
* Evijärven Urheilijat, (1922)
* Ilmajoen Kisailijat, (1921)
* Isojoen Urheilijat, (1939)
* Jalasjärven Jalas, (1914)
* Jurvan Urheilijat, (1940)
* Karijoen Tappara, (1932)
* Kauhajoen Karhu, (1910)
* Kauhavan Wisa, (1912)
* Kortesjärven Järvi-Veikot, (1925)
* Kuortaneen Kunto, (1921)
* Kurikan Ryhti, (1917)
* Lappajärven Veikot, (1911)
* Lapuan Ponnistus, (1910) 
* Lapuan Virkiä, (1907)
* Lehtimäen Jyske, (1929)
* Nurmon Jymy, (1925)
* Peräseinäjoen Toive, (1927)
* Seinäjoen Urheilijat, (1931)
* Soinin Sisu, (1927)
* Teuvan Rivakka, (1902)
* Töysän Veto, (1936)
* Vimpelin Veto, (1934)
* Ylihärmän Junkkarit, (1908)
* Ylistaron Kilpa-Veljet, (1945)
* Ähtärin Urheilijat, (1920)
Croatia Open Umag

**Croatia Open Umag** on Umagissa, Kroatiassa vuosittain järjestettävä miesten tennisturnaus, joka kuuluu ATP World Tour 250 -sarjaan.

Turnaus on vanhin Kroatiassa järjestetty tennisturnaus. Ensimmäinen turnaus järjestettiin vuonna 1990. Eniten voittoja turnauksesta on Carlos Moyàlla, joka on voittanut turnauksen viidesti.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

### Viitteet

## Aiheesta muualla

* Turnauksen kotisivut
Vähä-Liettua

**Vähä-Liettua** (, Preussilainen Liettua) on alue, joka on kuulunut Saksalle, mutta joka kuuluu nykyään Venäjän nykyiseen Kaliningradin alueeseen sekä Liettuaalle kuuluvaan entiseen ns. Memelin alueeseen (), joka on saanut nimensä Niemenjoen () mukaan. Saksan tekemän väestönlaskennan mukaan alueella asui 1910 kaikkiaan 149&nbsp;766 asukasta, joista 67&nbsp;345 ilmoitti liettuan kielen ensimmäiseksi kielekseen. Saksalaisväestö asui pääasiassa Memelin kaupungissa (nyk. Klaipėda) ja sen ympäristössä, kun taas liettuankieliset asuivat pääasiassa alueen maaseudulla.

## Varhaishistoria
Kuningas Mindaugasin aikana 1200-luvulla Vähä-Liettua kuului Mindaugasin hallitsemiin alueisiin.

## 1800-luku
Puolan kapinan seurauksena Keisarillinen Venäjä määräsi vuonna 1864 liettualaisten alakoulujen opetuskieleksi venäjän. Heti perään latinalaisten kirjainten käyttö liettuankielisissä painotuotteissa kiellettiin. Preussiin kuulunut Vähä-Liettua nousi tuolloin liettualaisen kulttuurin vaalijaksi: sieltä salakuljetettiin painettuja liettuankielisiä kirjoja Venäjällä asuneille liettualaisille.

## Memelin mandaattihallintoalue

Ensimmäisen maailmansodan jälkeen 1919 solmitun Versailles'n rauhansopimuksen 99. artiklassa sanotaan, että Memelin alue erotetaan Saksasta ja että se siirtyy ympärysvaltojen tilapäiseen hallintaan. Vuonna 1921 Liettuan uudet valtiopäivät, seimas, vaati yksimielisesti alueen liittämistä Liettuaan. Koska Liettua ei voinut saada aluetta rauhanomaisesti, toteutettiin ulkopuolelta järjestetty kapina. Mandaattihallinto lakkautettiin 19. helmikuuta 1923 allekirjoitetulla Memelin sopimuksella.

## Myöhemmät vaiheet
Maaliskuussa 1939 Saksa miehitti alueen, joka siten liitettiin Itä-Preussiin. Toisen maailmansodan jälkeen alue luovutettiin Neuvostoliitolle, ja se liitettiin Liettuan sosialistiseen neuvostotasavaltaan. Alue on edelleen osa itsenäistä Liettuaa.

## Lähteet
*

### Viitteet
Chan Gailey

**Thomas Chandler ”Chan” Gailey** (s. 5. tammikuuta 1952 Gainesville, Georgia) on yhdysvaltalainen entinen amerikkalaisen jalkapallon valmentaja, joka toimi NFL:n Buffalo Billsin päävalmentajana vuosina 2010-2012 ja Dallas Cowboysin päävalmentajana vuosina 1998-1999. Gailey on pitkällä urallaan toiminut myös useiden NFL seurojen hyökkäyksen koordinaattorina. Yliopistotasolla hän on toiminut Georgia Techin, Samfordin sekä Troyn päävalmentajana. Hänen viimeiseksi valmennuspestikseen jäi New York Jetsin hyökkäyksen koordinaattorin rooli kausilla 2015-2016. 

## Lähteet
1604 Tombaugh

**1604 Tombaugh** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. O. Lampland vuonna 1931. Pikkuplaneetta sai nimensä tähtitieteilijä Clyde Tombaughin mukaan, joka löysi mm. ensimmäisen transneptunisen kohteen, kääpiöplaneetta 134340 Pluton. Ennen kuin asteroidi Tombaugh sai nimensä se tunnettiin väliaikaisella tunnuksella **1931 FH**. Tombaughin läpimitta on noin 32 kilometriä ja se pyörähtää akselinsa ympäri noin 7,04 tunnissa.

## Katso myös
*1000 Piazzia
*11714 Mikebrown

## Lähteet
*JPL Small-Body Database Browser: 1604 Tombaugh (1931 FH) 
* 
*JPL Small-Body Database Browser: 134340 Pluto 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Andy Reid

**Andrew Walter "Andy" Reid** (s. 19. maaliskuuta 1958 Los Angeles, Kalifornia) on yhdysvaltalainen  amerikkalaisen jalkapallon valmentaja, joka toimii NFL:n Kansas City Chiefsin päävalmentajana. Reid on mormoni ja opiskeli Brigham Youngin yliopistossa. Siellä hän myös aloitti valmentajan uransa. Valmennettuaan yliopistotasolla kymmenen vuoden ajan Reid palkattiin Green Bay Packersin hyökkäyksen apuvalmentajaksi vuonna 1992. Hän oli mukana voittamassa Green Baylle Super Bowlia vuonna 1996.

## Philadelphia Eagles
Philadelphia Eagles palkkasi Andy Reidin päävalmentajakseen vuonna 1999. Reidin kausi päävalmentajana oli pitkään menestyksekäs. Hän käänsi liigan pohjilla pitkään olleen joukkueen kurssin ja johdatti sen pudotuspeleihin jo toisella kaudellaan. Vuonna 2004 joukkue selvisi Super Bowliin asti, mutta loppuottelussa New England Patriots osoittautui paremmaksi. Tämän lisäksi Eagles on Reidin johdolla ollut neljä kertaa NFC:n loppuottelussa eli NFL:n välierissä. 

Reidiä pidetään erityisen hyvänä pelinrakentajien kehittäjänä. Vuoden 1999 NFL:n varaustilaisuudessa Eagles varasi pelinrakentajakseen Donovan McNabbin, jonka kanssa yhteistyö kesti hyvällä menestyksellä kymmenen vuotta. Kaudella 2009 Eagles teki sopimuksen paluuta liigaan tehneen Michael Vickin kanssa, joka Reidin valmennuksessa sai uransa uuteen nousuun. Reidin kaksi viimeistä kautta Eaglesin peräsimessä sujuivat kehnosti, vaikka joukkue panosti kovasti hankkimalla mm. kulmapuolustaja Nnamdi Asomughan vapaana agenttina. Reid toimi Eaglesin päävalmentajana kauden 2012 loppuun asti.

## Kansas City Chiefs
Kansas City Chiefs oli kaudella 2012 NFL:n huonoin joukkue ja antoi kauden päätteeksi potkut päävalmentaja Romeo Crennelille sekä toimitusjohtaja Scott Piolille. Nopeasti edenneiden neuvotteluiden jälkeen joukkue palkkasi uudeksi päävalmentajakseen Andy Reidin viisivuotisella sopimuksella.Chiefs on ollut NFL:n kestomenestyjä Reidin johdolla. Joukkue on selvinnyt pudotuspeleihin säännöllisesti. Menestystä pudotuspeleissä saatiin kuitenkin odottaa kauteen 2019 asti, jonka päätteeksi Chiefs eteni loppuotteluun 50 vuoden tauon jälkeen. Chiefs kaatoi Super Bowlissa San Francisco 49ersin 31-20.

## Yksityiselämä
Andy Reidillä ja hänen vaimollaan Tammylla on viisi lasta. Heidän vanhin poikansa Garrett kuoli huumeiden yliannostukseen vuonna 2012.

## Lähteet
Epcot

**Epcot** on Walt Disney Worldiin kuuluva teemapuisto, joka sijaitsee Orlandossa, Floridassa. Vuosittain siellä käy noin 11 miljoonaa ihmistä, mikä tekee siitä maailman kuudenneksi eniten vieraillun teemapuiston, ja Disney Worldin kakkosen Magic Kingdomin jälkeen. Jos Disney World lasketaan yhdeksi kohteeksi, se on maailman suosituin.

EPCOT on lyhenne sanoista Experimental Prototype Community of Tomorrow, ”kokeellinen malli huomispäivän yhteisöstä”. Walt Disney haaveili, että Epcotista olisi rakennettu oikea kaupunki, jossa hyödynnettäisiin uusinta teknologiaa. Disneyn kuoleman jälkeen suunnitelmia muutettiin vähemmän kunnianhimoisiksi. Puisto avattiin vuonna 1982. Se koostuu kahdesta osasta: Future World (”tulevaisuuden maailma”) ja Worlds Showcase (”maailmannäyttely”).

Future World -osassa on kahdeksan paviljonkia, joista monilla on yrityssponsori. Esimerkiksi Exxon sponsoroi energia-aiheista näyttelyä ja vuonna 2013 avattua Innovaatio-teemanäyttelyä sponsoroi IBM.

World Showcase -osassa on oikeiden maailmannäyttelyiden tavoin eri maiden paviljonkeja. Yksitoista paviljonkia on sijoitettu suuren tekojärven rannoille. Tekojärvellä järjestetään joka ilta ilotulitus sekä vesi- ja valoshow.

Yksityiskohtia eri maiden paviljongeista:

File:EpcotUKCottage.JPG|Englanti
File:EPCOT-Torii.jpg|Japani
File:Mexico, Epcot (3664318112).jpg|Meksiko


## Lähteet

## Aiheesta muualla
Bally’s Las Vegas

**Bally's Las Vegas** (aikaisemmin tunnettu nimellä **MGM Grand Hotel and Casino**) on Las Vegas Stripillä sijaitseva hotelli ja kasino.
Erik Henrikinpoika Fleming

**Erik Henrikinpoika Fleming** (19. helmikuuta 1616 Edeby – 19. huhtikuuta 1679 Botkyrka) oli ruotsalainen valtaneuvos ja vara-amiraali Henrik Flemingin poika. Erik Fleming toimi Ruotsin valtiopäivien maamarsalkkana vuosina 1654 ja 1655.

## Kuvia

Flemingska palatset 2009b.jpg|Erik Flemingin rakennuttama palatsi Tukholman kuninkaanlinnan aukiolla.

## Lähteet
Rockin’ Robin

**Rocki’n Robin** on Bobby Dayn levyttämä kappale, joka julkaistiin vuonna 1958. Sen kirjoitti Leon René. Kappale oli Dayn ainoa hittisingle sen saavutettua toisen sijan Billboardin Hot 100 -listalla.

## Michael Jacksonin versio


Yhdysvaltalainen laulaja Michael Jackson levytti kappaleesta coverin, joka julkaistiin singlenä hänen soolouransa ensimmäiseltä albumilta Got to Be There helmikuussa 1972. Kappaleesta syntyi albumin suurin hitti sen saavutettua toisen sijan sekä Billboardin Hot 100 -listalla että kuumpimpien R&B-kappaleiden listalla.

### Kappaleet
* A) ”Rockin’ Robin” – 2:30
* B) ”Love Is Here and Now You’re Gone” – 2:51

## Listasijoitukset

## Lähteet
Katara

**Katara** on kuvitteellinen hahmo animaatiosarjoissa *[[Avatar (animaatiosarja)|Avatar]]* ja *[[The Legend of Korra]]*. Hän on 14-vuotias tyttö ja ainoa vedentaitaja Eteläiseltä vesiheimolta. Katara ja hänen isoveljensä Sokka löytävät Aangin, kauan kadoksissa olleen avatarin ja lähtevät tämän mukaan lyömään Tulikansan ja palauttamaan rauhan maailmaan.

Katara esiintyy myös *[[The Last Airbender]]* -elokuvassa, keräilykorteissa, T-paidoissa, videopeleissä ja sarjakuvissa.

Kataraa esittää alkuperäisessä animaatiosarjassa Mae Whitman, *The Legend of Korrassa* Eva Marie Saint ja *The Last Airbender* -elokuvassa Nicola Peltz.

## Katara animaatiosarjoissa

### Avatar
#### Ennen sarjan tapahtumia
Kataran ollessa kahdeksanvuotias hänen äitinsä Kya uhrasi oman henkensä suojellakseen Kataraa Tulikansan hyökkäyksestä. Häntä kiinnosti harjoitella vedentaitamistaan, mutta alistui siivoamaan ja laittamaan ruokaa hänen isoveljensä Sokan harjoitellessa soturiksi. Myöhemmin heidän isänsä Hakoda ja muut Eteläisen vesiheimon soturit lähtivät sotaan Tulikansaa vastaan ja Katara ja Sokka jäivät kylään heidän isoäitinsä Kannan kanssa.

#### Kirja 1: Vesi
Sarjan tapahtumat alkavat kun Katara ja Sokka löytävät 12-vuotiaan tuulentaitaja Aangin jäävuoresta. Heille selviää myös, että tämä on Avatar. Katara haluaa vedentaitamisen mestaroimisen toivossa lähteä Aangin mukaan ja Aang, Katara ja Sokka lähtevät yhdessä etsimään mestaria Pohjoisesta vesiheimosta. Sinne päästyään mestari Pakku kieltäytyy opettamasta Kataraa heimon perinteiden mukaan, mutta muuttaa mielensä nähdessään tämän kaulakorun, jonka Pakku antoi Kataran isoäidille. Katara kovalla työllään saavuttaa Vedentaitamisen mestarin arvonimen ja saa tehtäväksi opettaa Aangille loput vedentaitamistekniikat. Tämän jälkeen ystävykset matkustavat Maan valtakuntaan, jotta Aang voisi oppia maantaitamista.

#### Kirja 2: Maa
Toph Beifong liittyy heidän joukkoonsa opettaakseen Aangille maantaitamista. Katara riitelee Tophin kanssa, mutta heistä tulee sittemmin ystävyksiä. Maan valtakunnan pääkaupungissa, Ba Sing Seissä, Zukon sisko Azula lähes tappaa Aangin, mutta Katara onnistui parantamaan tämän.

#### Kirja 3: Tuli
Tulikansan saastuttaman järven luona olevassa kylässä Katara esiintyy 'Maalattuna naisena' auttaakseen kyläläisiä. Vanha nainen nimeltään Hama paljastuu Tulikansan sieppaamaksi Eteläisen vesiheimon vedentaitajaksi. Hama opettaa Kataralle vedentaitamista ja käy ilmi että tämä oli siepannut ihmisiä luolaan verentaitamisen avulla. Kun Hama uhkaa Aangin ja Sokkan henkeä, Katara joutuu itse käyttämään verentaitamista estääkseen hänen aikeensa. Kyläläiset vangitsevat Haman, mutta tämä onnittelee itkuista Kataraa verentaitajaksi tulemisesta.

## Lähteet
Maïné-Soroa

**Maïné-Soroa** on kaupunki Nigerissä. Se sijaitsee maan kaakkoisosassa lähellä Nigerian rajaa. Kaupunki on Diffan alueeseen kuuluvan Maïné-Soroan departementin keskus. Sen kautta kulkee N1-valtatie. Asukkaita on 12&nbsp;400 henkeä (vuonna 2010).

1800-luvun alussa perustettu kaupunki kuului aluksi Bornun ja myöhemmin Zinderin sulttaanikuntiin. Seudun asukkaat harjoittavat maanviljelyä ja karjanhoitoa. Kaupungissa on lentokenttä. Nigerin entinen presidentti Mamadou Tandja on kotoisin Maïné-Soroasta.

## Lähteet
Pesäpallon suomensarja 1950

**Pesäpallon [[Suomensarja (pesäpallo)|suomensarja]]** pelattiin kuudennen kerran kaudella 1950. Sarjan mestaruuden voitti Riihimäen Pallonlyöjät.

## Runkosarja

### Itälohko

### Lounaislohko

### Etelälohko

Helsingin Pallonlyöjien ottelut mitätöitiin luovutuksen takia.

### Kaakkoislohko

### Sisä-Suomen lohko

### Länsilohko

### Lapin lohko

### Pohjoislohko

## Loppuottelut

Ensimmäisessä vaiheessa lohkovoittajat jaettiin kahteen ryhmään maantieteellistä jakoa noudattaen.

### Pohjoiset markkinat

Pelattiin Kuopiossa 16.-17. syyskuuta.

### Eteläiset markkinat

Pelattiin Jyväskylässä 16.-17. syyskuuta. Protestien takia kaksi ottelua uusittiin Riihimäellä 24. syyskuuta. Mitätöidyt ottelut suluissa.

### Kakkosmarkkinat

Nousukarsinnan toinen vaihe pelattiin Riihimäellä 7.-8. elokuuta.

Riihimäen Pallonlyöjät ja Jyväskylän Veikot nousivat suoraan mestaruussarjaan. Kelta-Mustat jatkokarsintaan.

### Kolmosmarkkinat

Pelattiin Nokialla. Mukaan kelpuutettiin suomensarjan lopputurnauksen 3. sijoittunut Kelta-Mustat sekä niiden lohkojen toiseksi sijoittuneet, joiden voittajat nousivat kakkosmarkkinoilta Mestaruussarjaan. Jyväskylän Kirin kakkosjoukkue ei kuitenkaan voinut sääntöjen mukaan nousta, joten sen tilalla pelasi Savonlinnan Pallokerho. Nokian Urheilijat pääsi mukaan turnaukseen, koska se oli välierävaiheessa hävinnyt molemmille nousijajoukkueille.

Nokian Urheilijat nousi kolmantena joukkueena Mestaruussarjaan kaudeksi 1951.

## Lähteet

* http://www.mrasilainen.com/
* Matti Salminen: Pesäpallo 1950
Maïné-Soroa (departementti)

**Maïné-Soroa** on departementti Nigerin Diffan alueella. Sen pinta-ala on 16&nbsp;300 neliökilometriä. Asukkaita on 195&nbsp;900 henkeä (vuonna 2010).

Departementin keskus on Maïné-Soroan kaupunki. Sen lisäksi siihen kuuluvat Foulatarin, Goudoumarian ja N’Guelbetyn maalaiskunnat. Asukkaat ovat etupäässä maanviljelyä ja karjanhoitoa harjoittavia kanureja ja fulbeja.

## Lähteet
Ansprand

**Ansprand** (k. 712) oli langobardien kuningas vuonna 712. Hän oli alaikäisen kuningas Liutpertin sijaishallitsija, mutta joutui pakenemaan Italiasta vuonna 702 Liutpertin hävittyä taistelussa Aripert II:n joukoille. Ansprand vietti kymmenen vuotta maanpaossa Baijerin herttuan Theutpertin luona. Theutpert ja Ansprand valloittivat Italian maanpakolaisvuosien jälkeen, ja Ansprandista tuli lyhyeksi aikaa kuningas.

## Lähteet
Caro Emerald

**Caro Emerald** (oik ** Caroline Esmeralda van der Leeuw**, s. 26. huhtikuuta 1981 Amsterdam, Alankomaat) on hollantilainen jazz-laulaja.

Hän julkaisi 6. heinäkuuta 2009 singlensä "Back It Up". Hänen debyyttialbuminsa *[[Deleted Scenes from the Cutting Room Floor]]* oli hollantilaisella albumilistalla 30 viikkoa listaykkösenä ja ohitti Michael Jacksonin *[[Thriller]]in* ennätyksen yhdellä viikolla. Albumi oli Alankomaiden myydyin albumi vuonna 2010, ja se on myynyt yli 270&nbsp;000 kappaletta tähän mennessä. 3. lokakuuta 2010, Van der Leeuw sai hollantilaisen musiikkipalkinnon "Edison" (Paras naisartisti).

## Aiheesta muualla
Elinpiiri

**Elinpiiri** tarkoittaa aluetta, jolla eläinyksilö liikkuu säännöllisesti suorittaessaan normaaleja rutiinejaan, kuten ravinnon hankintaa ja lisääntymistä. Elinpiiri voidaan myös määritellä pesän ympärillä olevaksi alueeksi, jolla eläin liikkuu kerätessään ravintoa. **Ydinalueet** ovat elinpiirin käytetyimpiä alueita. Elinpiirissä voi olla useita ydinalueita riippuen sen koosta. 

**Elinikäinen elinpiiri** tarkoittaa eläinyksilön koko elinaikana käyttämää aluetta, johon sisältyy yksilön kesä- ja talviaikaiset elinpiirit, muuttoreitit ja lisääntymiseen liittyvä liikehdintä.

Elinpiiriä ei puolusteta saman lajin yksilöitä vastaan, mutta yksilöiden elinpiirien ollessa päällekkäisiä eläimet välttävät toisiaan. Territoriaalisilla eläimillä elinpiirin puolustettavaa osaa kutsutaan reviiriksi.

## Katso myös

* Reviiri
* Elinympäristö

## Lähteet
I Am Love

**I Am Love** oli The Jackson 5 -yhtyeen viimeinen top 20 -hitti Motown Recordsilla. Yhdysvalloissa se nousi R&B -listalla sijalle 3 ja Hot 100 -listalla sijalle 15.

## Listasijoitus
Chuck (2. tuotantokausi)

**[[Chuck (televisiosarja)|Chuck]]-televisiosarjan toinen tuotantokausi** sisältää 22 jaksoa. Se alkoi Yhdysvalloissa 29. syyskuuta 2008 ja loppui 27. huhtikuuta 2009. 

## Juoni

Kausi jatkuu siitä, kun Chuck joutuu pitämään vakooja-elämänsä ja oikean elämänsä erossa toisistaan. Chuck ja Sarah kasvavat enemmän ja enemmän läheisiksi joka vahingoittaa Sarahin roolia Chuckin Käsittelijänä. Fulcrum, vihamielinen vakoilu-organisaatio, yrittää kaapata Chuckin ja saada kaikki Yhdysvaltain hallituksen tiedot. Fulcrum on suuressa osassa tuotantokaudella.  

## Henkilöt
### Päähenkilöt
* Zachary Levi - Chuck Bartowski (22 Jaksoa)
* Yvonne Strahovski - Agentti Sarah Walker (22 Jaksoa)
* Adam Baldwin - Majuri John Casey  (22 Jaksoa)
* Joshua Gomez - Morgan Grimes (22 Jaksoa)
* Sarah Lancaster - Tohtori Ellie Bartowski(18 Jaksoa)
* Scott Krinsky - Jeff Barnes (22 Jaksoa)
* Vik Sahay - Lester Patel (22 Jaksoa)
* Ryan McPartlin - Tohtori Devon "Kapteeni Mahtava" Woodcomb (17 Jaksoa)
* Mark Christopher Lawrence - Michael "Iso Mike" Tucker (18 Jaksoa)
* Julia Ling - Anna Wu (14 Jaksoa)

### Sivuhenkilöt
* Bonita Friedericy - Prikaattikenraali Diane Beckman (22 Jaksoa)
* Tony Hale - Emmett Milbarge (14 Jaksoa)
* Jordana Brewster - Jill Roberts (4 Jaksoa)
* Matthew Bomer - Bryce Larkin (3 Jaksoa)
* Chevy Chase - Ted Roark (3 Jaksoa)
* Scott Bakula - Stephen J. Bartowski (3 Jaksoa)
* Arnold Vosloo - Vincent Smith (3 Jaksoa)
* Jonathan Cake - Cole Barker (2 Jaksoa)
* Tony Todd - CIA:n Johtaja Langston Graham (2 Jaksoa)

## Lista jaksoista
N’Guigmi (departementti)

**N’Guigmi** on departementti Nigerin Diffan alueella. Sen pinta-ala on 133&nbsp;005 neliökilometriä. Asukkaita on 75&nbsp;200 henkeä (vuonna 2010).

Departementin keskus on N’Guigmin kaupunki. Sen lisäksi siihen kuuluvat Kablewan ja N’Gourtin maalaiskunnat. Seudulla asuu tubuja, arabeja, fulbeja, budumia, kanureja ym.

Seudulta löydettiin öljyesiintymiä 1970-luvun lopussa. Niiden hyödyntämisestä sovittiin Kiinan valtion öljy-yhtiön kanssa vuonna 2008.

## Lähteet
National-Filmi

**National-Filmi Oy** on vuonna 1977 perustettu suomalainen elokuvayhtiö. Yhtiön toiminta lakkasi vuonna 1990, mutta se perustettiin uudelleen vuonna 2006 

## Elokuvat

## Lähteet

## Aiheesta muualla
* 
* National-Filmi IMDb:ssa
Dancing Machine (kappale)

**Dancing Machine** on The Jackson 5 -yhtyeen vuonna 1973 levyttämä kappale, joka julkaistiin singlenä helmikuussa 1974. Se oli yhtyeen ensimmäinen Top 10 -hitti Yhdysvalloissa sitten vuonna 1971 julkaistun "Sugar Daddy" -singlen. Singleä myytiin maailmanlaajuisesti yli kolme miljoonaa kappaletta ja se toi yhtyeelle toisen grammy-ehdokkuuden vuonna 1975. Kappale alun perin levyettiin G.I.T.: Get It Together -albumille. Kappale julkaistiin uudelleen miksattuna yhtyeen seuraavalla studioalbumilla Dancing Machine singlen menestyksen johdosta. Kappaletta esittäessään Michael Jackson popularisoi "robotti" -tanssiliikkeen.

## Listasijoitus
Anti-Defamation League

**Anti-Defamation League** (lyhenne **ADL**, aluksi nimellä **Anti-Defamation League of B'nai B'rith**) on yhdysvaltalainen vuonna 1913 perustettu kansalaisjärjestö, joka toimii kansainvälisesti. ADL ilmoittaa torjuvansa ääriajattelua, taistelevansa antisemitismiä ja kaikenlaista kiihkoilua vastaan, toimivansa demokratian tukemiseksi, suojelevansa kansalaisoikeuksia ja tukevansa Israelia. Sillä on Yhdysvalloissa 25 toimistoa ja yksi toimisto Israelissa. Sen pääkonttori sijaitsee New Yorkissa.

## Toiminta
ADL pitää silmällä erilaisten ääriryhmien ja ääriliikkeiden toimintaa. Vuonna 2008 ADL auttoi tiedoillaan ATF:ää pidättämään äärioikeistolaisiin piireihin yhteydessä olleet kaksi pommi-iskuja suunnitellutta miestä.

ADL oli yhtenä taustavoimista Stop Hate for Profit -kampanjassa, jossa useat kansalaisjärjestöt kannustivat yrityksiä lopettamaan mainostamisen Metan omistamissa Facebookissa ja Instagramissa heinäkuun 2020 ajaksi, jotta Meta ottaisi käyttöön tiukemmat säännöt rasistisen ja vihaa lietsovan sisällön kitkemiseksi. Boikotti levisi Yhdysvalloista Eurooppaan kesäkuun lopussa. Kampanjaan ilmoitti osallistuvansa yli 1&nbsp;200 yritystä.

Elon Musk on arvostellut ADL:aa siitä, että se on pyrkinyt "tappamaan Twitterin" väittämällä sitä tai Muskia antisemitistiseksi. Muskin mukaan ADL on vastuussa suurimmasta osasta Twitterin mainostulojen menetyksestä.
Syyskuussa 2023 Twitterin käyttäjät aloittivat #BantheADL-kampanjan, jolla haluttiin poistaa ADL alustalta.

## Katso myös
* Sionismi

## Lähteet
* ADL helped probe into neo-Nazis, Jewish Telegraph Agency (JTA)(reprinted by the Jerusalem Post), Lokakuun 28, 2008.
* "ADL Denounces Peta for its "Holocaust On Your Plate" Campaign; Calls Appeal for Jewish Community Support 'The Height Of Chutzpah'" (Press release). ADL. Helmikuun 24, 2003.

### Viitteet

## Aiheesta muualla
* Järjestön kotisivut
Serbia Open

**Serbia Open** oli Belgradissa, Serbiassa järjestettävä miesten tennisturnaus, joka kuului ATP World Tour 250 -sarjaan.

Turnaus on ensimmäinen Serbiassa järjestetty tennisturnaus. Novak Đokovićin perhe sekä Serbian hallitus ostivat turnaukseen oikeudet Dutch Openilta. Novakin setä Goran toimi turnauksen johtajana. Turnaus oli viimeisen kerran mukana ATP-kalenterissa vuonna 2012.

## Voittajat

## Lähteet

## Aiheesta muualla
*Turnauksen kotisivut
*Turnaus ATP:n sivuilla
Chuck (3. tuotantokausi)

**[[Chuck (televisiosarja)|Chuck]]-televisiosarjan kolmas tuotantokausi** sisältää 19 jaksoa. Sen esittäminen alkoi Yhdysvalloissa 10. tammikuuta 2010 ja loppui 24. toukokuuta 2010. 

## Juoni

Kausi jatkuu siitä, kun Chuckin pitää päättää karkaako hän Sarahin kanssa maailmalle vai ryhtyykö oikeaksi vakoojaksi. Aiemmin Chuck latasi aivoihinsa uudemman ja paremman version risteyksestä, jonka avulla Chuck osaa Kung-Fua, operoida, ja jopa soittaa kitaraa. Chuck valitsee työn ja menee Prahaan koulutukseen, mutta pian saa potkut. Chuck saa uuden mahdollisuuden oma-aloitteisuutensa ansiosta ja vanha tiimi kokoontuu uudelleen. Chuckin pitää epätoivoisesti saada Sarah rakastumaan häneen taas ja samalla pitää yrittää tuhota paha vihollis-organisaatio The Ring, joka on isossa osassa tuotantokaudella.

## Henkilöt
### Päähenkilöt
* Zachary Levi - Chuck Bartowski (Agentti Charles Bartowski Chuck vastaan Amerikan sankarista asti) (19 Jaksoa)
* Yvonne Strahovski - Agentti Sarah Walker (19 Jaksoa)
* Adam Baldwin - Eversti John Casey  (19 Jaksoa)
* Joshua Gomez - Morgan Grimes (16 Jaksoa)
* Sarah Lancaster - Tohtori Ellie Bartowski(15 Jaksoa)
* Scott Krinsky - Jeff Barnes (15 Jaksoa)
* Vik Sahay - Lester Patel (15 Jaksoa)
* Ryan McPartlin - Tohtori Devon "Kapteeni Mahtava" Woodcomb (14 Jaksoa)
* Mark Christopher Lawrence - Michael "Iso Mike" Tucker (10 Jaksoa)

### Sivuhenkilöt
* Bonita Friedericy - Prikaatti Kenraali Diane Beckman (14 Jaksoa)
* Brandon Routh - Daniel Shaw (12 Jaksoa)
* Scott Holroyd - Justin Sullivan (5 Jaksoa)
* Kristin Kreuk - Hannah (4 Jaksoa)
* Scott Bakula - Stephen J. Bartowski (3 Jaksoa)
* Mekenna Melvin - Alex McHugh (3 Jaksoa)
* Mark Sheppard - The Ring Johtaja (2 Jaksoa)
* Mini Andén - Carina Miller (1 Jakso)
* Julia Ling - Anna Wu (1 Jakso)

## Lista jaksoista
War Child (järjestö)

**War Child** on Yhdistyneessä kuningaskunnassa vuonna 1993 perustettu järjestö, joka keskittyy tarjoamaan apua konfliktialueilla sijaitseville lapsille. Järjestö käyttää hyväkseen elokuva- ja viihdealoja kerätäkseen rahaa järjestön toimintaan entisessä Jugoslaviassa. Pian War Child UK -järjestön perustamisen jälkeen perustettiin myös Hollantiin ja Pohjois-Amerikkaan omat yksiköt.

## Aiheesta muualla
*Järjestön kotisivut
North Sydney Girls High School

**North Sydney Girls High School** (**NSGHS**) on Crows Nestissä, Sydneyssä, Australiassa sijaitseva akateemisesti valikoiva julkinen high school tytöille. Vuonna 1914 perustetussa koulussa on noin 930 oppilasta luokilla 7-12. Sisäänpääsy kouluun perustuu kokonaan Selective High Schools -kokeeseen, jonka New South Walesin kuudesluokkalaiset tekevät.

Vuonna 2001 The Sun-Herald -lehti rankkasi koulun Australian 7. parhaaksi tyttökouluksi perustuen siihen, kuinka moni koulujen alumneista oli päätynyt Suomen Kuka kukin on -teosta vastaavaan *Who's Who in Australia* -teokseen.

## Lähteet
William Courtenay

**William Courtenay** (n. 1342–1396) oli Herefordin ja Lontoon piispa sekä Canterburyn arkkipiispa 1381–1396.

Courtenay oli Hugh de Courtenayn nuorempi poika ja äitinsä puolelta sukua Edvard I:lle. Ennen piispaksi tuloaan hän oli Yorkin kaniikki. Hänet vihittiin Herefordin piispaksi 28-vuotiaana 17. maaliskuuta 1370, ja nuoren ikänsä vuoksi hän sai nimityksen paavilta. Hän siirtyi Lontooseen 1375.

## Lähteet
Prabhu Deva

**Prabhu Deva** (kannadaksi ಪ್ರಭು ದೇವ, s. 3. huhtikuuta 1973 Mysore, Karnataka) on intialainen tanssija, koreografi, näyttelijä ja elokuvaohjaaja. Hän on voittanut kaksi Kansallista elokuvapalkintoa parhaasta koreografiasta, elokuvista *[[Minsara Kanavu]]* (1997) ja *[[Lakshya (elokuva)|Lakshya]]* (2004).

## Filmografia
### Ohjaajana

### Näyttelijänä

### Koreografina

## Yksityiselämä
Devan isä, Mugur Sundar, sekä veljet, Raju Sundaram ja Nagenda, ovat kaikki koreograafikkoja. Prasad Deva on ollut naimisissa kerran ja sen jälkeen avoliitossa. Näistä liitoista hänellä on kolme poikaa, joista vanhin kuoli syöpään vuonna 2008.. 

Deva on uskonnoltaan hindu. Lisäksi hän on kasvissyöjä ja on kertonut syövänsä pääsääntöisesti kotiruokaa.

## Lähteet

## Aiheesta muualla

*
Chuck (4. tuotantokausi)

**[[Chuck (televisiosarja)|Chuck]]-televisiosarjan neljäs tuotantokausi** sisältää 24 jaksoa. Kausi alkoi 20. syyskuuta 2010 ja loppui 16. toukokuuta 2011. 

## Juoni

Kausi jatkuu siitä, kun Chuckin isä kuolee ja jättää hänelle viimeisen pyynnön: löytää Chuckin ja Ellien äiti. Chuck ja Morgan etsivät kaikkialta maailmalta ilman Caseyn ja Sarahin apua, mutta myöhemmin he auttavat. Casey on saanut tietää, että hänellä on tytär Alex ja yrittää tutustua häneen. Myöhemmin Morgan alkaa tapailemaan Alexia ja sitten kun Casey tottuu siihen, niin Casey suojelee Morgania Alexin takia. Ellie on raskaana ja toivoisi, että näkisi äitinsä joskus vaikka ei sanokaan niin. The Ringiä pahempi vakoilu-organisaatio Volkoff Industries on isossa roolissa ja Chuck, Casey ja Sarah yrittävät tuhota sen. Chuck aikoo kosia Sarahia.

## Henkilöt
### Päähenkilöt
* Zachary Levi - Agentti Chuck Bartowski (24 Jaksoa)
* Yvonne Strahovski - Agentti Sarah Walker (24 Jaksoa)
* Adam Baldwin - Eversti John Casey  (24 Jaksoa)
* Joshua Gomez - Morgan Grimes (23 Jaksoa)
* Sarah Lancaster - Tohtori Ellie Bartowski(21 Jaksoa)
* Scott Krinsky - Jeff Barnes (18 Jaksoa)
* Vik Sahay - Lester Patel (18 Jaksoa)
* Ryan McPartlin - Tohtori Devon "Kapteeni Mahtava" Woodcomb (18 Jaksoa)
* Mark Christopher Lawrence - Michael "Iso Mike" Tucker (16 Jaksoa)
* Bonita Friedericy - Prikaatti Kenraali Diane Beckman (21 Jaksoa)

### Sivuhenkilöt
* Mekenna Melvin - Alex McHugh (12 Jaksoa)
* Linda Hamilton - Mary Elizabeth Bartowski (11 Jaksoa)
* Timothy Dalton - Alexei Volkoff (6 Jaksoa)
* Olivia Munn, Isaiah Mustafa, Stacy Keibler, ja Summer Glau as "Greta" (5 Jaksoa)
* Lauren Cohan - Vivian McArthur (5 Jaksoa)
* Robin Givens - Jane Bentley (3 Jaksoa)
* Ray Wise - Riley (3 Jaksoa)

## Lista jaksoista
Santa Ynez

**Santa Ynez** on väestönlaskennallinen asuinpaikka (CDP), joka sijaitsee Santa Barbaran piirikunnassa, Kaliforniassa, Yhdysvalloissa.

## Aiheesta muualla

*Santa Ynez Valley Wine Club
*Santa Ynez Valley News
*Santa Ynez Valley Online News and Information 
*Chumash Casino
*Santa Ynez Airport
United Negro College Fund

**United Negro College Fund** (**UNCF**) on yhdysvaltalainen yleishyödyllinen järjestö, joka varainkeruulla pyrkii maksamaan mustien opiskelijoiden lukukausimaksuja sekä keräämään stipendivaroja 39 yksityiseen historialliseen mustien yliopistoon ja korkeakouluun. Järjestön perusti Frederick D. Patterson vuonna 1944.

## Aiheesta muualla
* United Negro College Fund -virallinen kotisivu
Hans Egeden patsas

**Hans Egeden patsas** on patsas Nuukin kaupungissa Grönlannissa. Patsas on rakennettu Hans Egeden kunniaksi, joka perusti Nuukin kaupungin vuonna 1728. Patsas sijaitsee lähellä Nuukin tuomiokirkkoa.

Patsas töhrittiin kesäkuussa 2020. Grönlannin parlamentin edustaja Aki-Matilda Høegh-Dam (Siumut) sanoi, että patsas tulisi siirtää museoon ja katsoi sen edustavan kolonialismia.. 

## Lähteet
True Colors

**True Colors** tai **True Colours** voi tarkoittaa esimerkiksi seuraavia:

## Musiikki
* *[[True Colors (Cyndi Lauperin albumi)|True Colors]]*, Cyndi Lauperin albumi vuodelta 1986
** ”True Colors”, albumin nimikappale
* *[[True Colours (High Contrastin albumi)|True Colours]]*, High Contrastin vuodelta 2002
* *[[True Colours (Level 42:n albumi)|True Colours]]*, Level 42:n albumi vuodelta 1984
* *[[True Colours (Split Enzin albumi)|True Colours]]*, Split Enzin albumi vuodelta 1980
* *[[True Colors (Zeddin albumi)|True Colors]]*, Zeddin albumi vuodelta 2015

## Televisio
* *[[Väritetty totuus (vuoden 1991 elokuva)|Väritetty totuus]]* (engl. *True Colors*), Herbert Rossin ohjaama elokuva vuodelta 1991
* *[[True Colors (televisiosarja)|True Colors]]*, vuosina 1990–1992 Foxilla esitetty televisiosarja.
Kirkel

**Kirkel** on kunta Saksassa  Saarpfalzin alueella Saarlandissa. Sesijaitsee noin  8&nbsp;km  Neunkirchenistä kaakkoon ja 20&nbsp;km Saarbrücken itä-koilliseen.

Kaupungin keskustasta muutaman sadan metrin päässä on hyvin säilynut linnanraunio. Pieni  Kirkelin linna rakennettiin  1075 ja on kaupungin maamerkki. Linna sijaitsee pienellä linnamäellä, ja korkean tornin ansiosta, jossa on  169 askelmaa, se näkyy hyvin kauas. Kirkelissä on ollut koko Saarlandin seudun tihein metsäalue. 

Kauniiden maisemien vuoksi siellä käy paljon matkailijoita. Siellä on runsaasti juhlia. Sen merkittävin tapahtuma on elokuinen "Wurstmarkt", joka kestää for 3–4 päivää ja on todellinen olutfestivaali.

## Lähteet

## Aiheesta muualla

*Burgsommer auf Burg Kirkel
*Picture of the castle Kirkel on Historische-Orte.de
Telephone

**Telephone** voi tarkoittaa esimerkiksi:

* Téléphone, vuonna 1976 perustettu ranskalainen rockyhtye
* Telephone (kappale), vuonna 2010 julkaistu kappale Lady Gagalta ja Beyoncélta
* Telefone (Long Distance Love Affair), vuoden 1983 kappale Sheena Eastonilta
* *Telephone*, vuoden 1984 kappale Diana Rossilta
* The Telephone Album, vuoden 1998 albumi yhtyeeltä Lotion
* Puhelin (elokuva) (), vuonna 1977 ilmestyneen vakoiluelokuvan ohjannut Don Siegel

## Katso myös
* puhelin
Rehab

**Rehab** voi tarkoittaa esimerkiksi:

* Rehab (yhtye), yhdysvaltalainen rockyhtye
* *[[Rehab (Quiet Riotin albumi)|Rehab]]*, Quiet Riotin albumi vuodelta 2006
* *[[Rehab (Lecraen albumi)|Rehab]]*, Lecraen albumi vuodelta 2010
* *[[Rehab (Eskimo Callboyn albumi)|Rehab]]*, Eskimo Callboyn albumi vuodelta 2019
* *[[The Rehab]]*, Young Buckin albumi vuodelta 2010
* "Rehab", Amy Winehousen kappale vuodelta 2006
* "Rehab", Rihannan kappale vuodelta 2007
Japaninviiriäinen

**Japaninviiriäinen** (*Coturnix japonica*) on viiriäisten sukuun kuuluva pieni kanalintu, jota tarhataan munien vuoksi.

Japaninviiriäisiä elää eri puolilla Itä-Aasiaa kuten Mongoliassa, Japanissa, Koreassa ja Kiinassa. Sen elinympäristöä ovat ruohikkomaat, pellot ja jokien rannat.

## Koko ja ulkonäkö
Japaninviiriäinen on väritykseltään ruskeankirjava ja valkoinen juova kulkee linnun silmän yläpuolella. Naaraat ovat kookkaampia kuin koiraat. Paino on noin 110–160 grammaa.

## Tarhaaminen
Japaninviiriäisiä tarhataan munien ja lihan vuoksi. Tarhatulta japaninviiriäiseltä on hautomisvietti lähes täysin kadonnut, joten lisääminen tapahtuu aina hautomakoneen avulla. Haudonta-aika on 16–17 vrk. Poikaset ovat syntyessään 6–7 gramman painoisia. Tarhatuissa japaninviiriäisissä on villivärisen lisäksi useita erilaisia ruskeita värimuotoja, sekä myös valkoisia ja kirjavia. Sukupuolen määritys tapahtuu seuraamalla käyttäytymistä: koiraat kulkevat hieman pystymmässä ja ääntelevät ”kiroilemalla” selvästi terävämmin kuin naaraat, jotka ovat lisäksi kookkaampia ja ruumiiltaan pyöreämpiä. Sukukypsillä koirailla on myös peräaukon yläpuolella patti, jonka avulla sukupuolen voi myös määrittää. Kahta koirasta ei pääsääntöisesti voi pitää samassa häkissä, vaikka välillä se onnistuukin. Häkin pitää olla vähintään puoli metriä, mieluummin korkeampikin. Säikähtäessään viiriäiset hyppäävät ilmaan ja voivat taittaa niskansa.

Japaninviiriäisille voi ruokana antaa kanojen rehua. Tämän lisäksi ne tarvitsevat kalkkia ja karheaa hiekkaa.

## Lähteet

## Aiheesta muualla
* Japanese Quails  
* www.munanetti.net
* ITIS: ''Coturnix japonica'' 
* BirdLife: ''Coturnix japonica''